
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 287
                                                           din 20 decembrie 2018
                privind folosința cu titlu gratuit a Sălii de Sport „Radu Voina” de către Asociația „Club Sportiv Hara Sighișoara”

 
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 34.084/05.12.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa, înregistrată la Municipiul Sighișoara cu nr. 32.658/19.11.2018, prin care Asociația „Club Sportiv Hara Sighișoara”, solicită punerea la dispoziție cu titlu gratuit, a Sălii de Sport „Radu Voina”, în vederea desfășurării Campionatului național de karate WUKF, organizat de Asociația „Club Sportiv Hara Sighișoara” în colaborare cu Federația Română de Karate WUKF, în perioada 23 – 24 martie 2019 și a Campionatului interjudețean „Cupa Hara 2019”, organizat de Asociația „Club Sportiv Hara Sighișoara”, în data de 04 mai 2019; 

Având în vedere că este vorba despre un campionat național și unul interjudețean, la care sunt implicați un număr mare de sportivi (peste 700), antrenori, instructori, arbitrii și însoțitori de-ai participanților (aproximativ 400), evenimentele vor avea un puternic impact mediatic la nivelul întregii țări, contribuind astfel la promovarea imaginii turistice a Sighișoarei și la demonstrarea capacității Municipiului Sighișoara de a organiza competiții sportive de o asemenea anvergură;

Având în vedere că, sportul contribuie la sănătatea şi dezvoltarea armonioasă a tinerilor; 

            Având în vedere că, prin susținerea copiilor care practică un anumit sport și prin ajungerea acestora la performanță și participarea la concursuri naționale și/sau internaționale, numele Sighişoarei se face auzit în contexte pozitive, de natură să aducă un beneficiu de imagine foarte greu de obţinut prin alte instrumente, mult mai costisitoare, de marketing;

Având în vedere oportunitatea și necesitatea sprijinirii organizării acestor campionate, în scopul promovării sportului, în general, și a sportului sighișorean, în special, precum și pentru susținerea activităților și proiectelor derulate și organizate de Asociația „Club Sportiv Hara Sighișoara”;

Având în vedere efortul depus și rezultatele foarte bune obținute de copiii înscriși la Clubul Sportiv Hara Sighișoara; 

Având în vedere prevederile art. 858 - 870, art. 874 și art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora: „Consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Având în vedere prevederile Legii nr. 69/2000, Legea educaţiei fizice şi sportului, cu modificările şi completările ulterioare și cele ale Hotărârii Guvernului nr. 884/2001 pentru aprobarea Regulamentului de punere în aplicare a dispozițiilor Legii educației fizice și sportului nr. 69/2000;
Având în vedere şi Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 34.083/05.12.2018, prin care se propune şi se justifică aprobarea folosinței cu titlu gratuit a Sălii de Sport „Radu Voina” de către Asociația „Club Sportiv Hara Sighișoara”, pentru desfășurarea Campionatului național de karate WUKF, organizat de Asociația „Club Sportiv Hara Sighișoara” în colaborare cu Federația Română de Karate WUKF, în perioada 23 – 24 martie 2019 și a Campionatului interjudețean „Cupa Hara 2019”, organizat de Asociația „Club Sportiv Hara Sighișoara”, în data de 04 mai 2019, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. ”c” şi “d”, alin. (5) lit. ”a”, alin. (6) lit. ”a” pct. 6 și alin. (9), art. 45 alin. (3), art. 115 alin. (1) lit. ”b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,
          H O T Ă R Ă Ş T E:
Art. 1. Se aprobă folosința, cu titlu gratuit, a Sălii de Sport ,,Radu Voina” de către Asociația „Club Sportiv Hara Sighișoara”, pentru desfășurarea Campionatului național de karate WUKF, în perioada 23 – 24 martie 2019, campionat organizat de Asociația „Club Sportiv Hara Sighișoara” în colaborare cu Federația Română de Karate WUKF.

Art. 2. Se aprobă folosința, cu titlu gratuit, a Sălii de Sport ,,Radu Voina” de către Asociația „Club Sportiv Hara Sighișoara”, pentru desfășurarea Campionatului interjudețean de karate „Cupa Hara 2019”, în data de 04 mai 2019, campionat organizat de Asociația „Club Sportiv Hara Sighișoara”.
Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Administrarea Bazelor Sportive din cadrul Municipiului Sighişoara și Asociația „Club Sportiv Hara Sighișoara”.
Art. 4. Prin grija Secretarului Municipiului Sighişoara, doamna Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighişoara.org.ro.
PREŞEDINTE DE ŞEDINŢĂ,

  

     Coman Meluș - Florian                                                                            
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Administrarea Bazelor Sportive;
  1 ex. Asociația „Club Sportiv Hara Sighișoara”.
11 ex.

B.A. 

